Rikunarita-ORG/Wikinium huggingface dataset:
# Reproduktivni umjetnik (muzika)

**Reproduktivni umetnik** (engleski: *music performer*) je vrlo talentovan, muzikalan, stručan i obučen muzičar (solista-instrumentalista, pevač, dirigent) koji javno *izvodi*, *interpretira* (reprodukuje) napisano muzičko delo u koncertnim ili operskim dvoranama, pozorištima, domovima kulture i putem medija.

Pored ličnih shvatanja kompozicije koju svira i ličnog doživljaja, on u svojoj interpretaciji mora da ispoštuje stilske karakteristike dela, kompozitorove zamisli i zahteve koji pišu u notnom tekstu: tempo, agogika, dinamika, artikulacija, fraziranje, oznake za interpretaciju, metronomske oznake itd. Reproduktivni umetnik to sve uspeva jer dobro poznaje teoriju muzike, harmoniju, muzičke oblike i muzičke stilove.

* Reproduktivni umetnici su malobrojni i često vrlo angažovani zahvaljujući svom umeću.
* Umetnici instrumentalisti nazivaju se prema instrumentima koje sviraju: umetnik koji svira violinu, zove se *violinista*, umetnik koji svira violončelo, zove se *violončelista*, umetnik koji svira klarinet, zove se *klarinetista*, ako svira klavir, *pijanista itd*.).
* Umetnici pevači dobijaju naziv prema polu i rasponu glasa. Za ženske osobe to su sopran, meco-sopran i alt, a za muške kontratenor, tenor, bariton i bas.
* Reproduktivni umetnik može da svira *sam*, onda je solista ili uz pratnju nekog muzičkog instrumenta ili orkestra ili peva sam, ispred hora ili uz pratnju nekog muzičkog instrumenta ili orkestra, može da svira *sa nekim* (recimo u duetu, triju, kvartetu).

## Školska sprema

Reproduktivni umetnik je završio osnovnu muzičku školu u kojoj je morao da izabere odsek (instrument) koji će učiti: klavirski, gudački (violina, viola, violončelo, kontrabas), duvački (flauta, klarinet, oboa, truba, trombon, horna, fagot), odsek za harmoniku, harfu, gitaru, udaraljke, džez muziku, ranu muziku, pevanje (solo).

Dalje muzičko obrazovanje za zvanje **muzički izvođač** stiče se u srednjoj muzičkoj školi, a potom na muzičkoj akademiji - fakultetu.

Reproduktivni umetnik može biti stalno zaposlen ili slobodni umetnik. Mnogi reproduktivni umetnici rade i kao predavači u muzičkim školama, fakultetima (muzičkim akademijama).

## Neke osobine reproduktivnog umetnika

* visok profesionalni nivo i velika potreba da sebe (svoje misli i osećanja) izrazi,
* kvalitet (vlada zanatom: vrhunska tehnika, lep ton i čista intonacija; izrazita muzikalnost),
* originalnost ideja (one su jednostavne, logične, prirodne, nadahnute, bogate; ima svoj "lični pečat" koji je vrlo prepoznatljiv).

## Povezano

* Reproduktivna umetnost

## Reference
# Solo (muzika)

**Solo** (eng. *solo*) je latinska reč koja znači *sam*, *jedini*.

Reč **solo** se odnosi na više stvari:

1. Generalno, solo znači jedan glas *sam*, *bez ikoga* (solo tačka, solo-karijera...).
2. U muzici solo je instrumentalni ili vokalni deo neke kompozicije, ili cela kompozicija, koju izvodi vokalni ili instrumentalni solista, pa kažemo da je izvođač nekog sola solista na klarinetu ili nekom drugom instrumentu.

Solo koji izvodi, interpretira vokalni ili instrumentalni solista može biti bez pratnje (solistička kadenca, solo komad), a može biti i praćen klavirom, gitarom, orkestrom (koncert za neki instrument) ili horom, ili i horom i orkestrom (opera, oratorijum, kantata).

## Izvori
# Antonio Stradivari

| Antonio Stradivari |
| --- |
| Slika Edgara Bundyiza iz 1893. Stradivari u svojoj bottegi |
| Biografske informacije |
| Rođenje | oko 1644. |
| Smrt | 18. decembar 1737. |
| Nacionalnost | Talijan |
| Opus |
| Polje | muzički instrumenti |
| Praksa | Cremona |
| Potpis |
|  |

**Antonio Stradivari** (latinski: *Stradivarius*; Cremona, oko 1644. – Cremona, 18. decembar 1737), bio je najčuveniji graditelj violina iz Cremone.

## Biografija

Stradivari je još uvijek bio učenik Nicolò Amatija kad je 1666. počeo stavljati vlastitu etiketu na violine koje je sam napravio. Isprva se držao stila manjih amatijevih modela, solidne konstrukcije, pa čak i premaza gustim žutim lakom. Postao je smjeliji nakon 1684. kad je počeo izrađivati veće modele, uz primjenu nešto tamnije koloriranog laka i eksperimentirati sa detaljima forme instrumenata.

Stradivarijev spomenik u Cremoni
Njegovi "dugi" modeli iz 1690. bili su kompletna inovacija u proporcijama gudačkih instrumenata. Nakon 1700. nastupio je period kad se vratio starom stilu, koji nije dugo trajao, jer je ponovno počeo praviti veće modele i na brojne druge načine poboljšavao svoje instrumente. Tad je napravio i nekoliko vrhunskih violončela i viola. Stradivari je svojom metodom gradnje violina stvorio standard za kasnija vremena. On je izmislio današnju formu violinskog mosta i definirao proporcije moderne violine, plićeg tijela koje daje snažniji i prodorniji zvuk od ranijih violina. Dugo se mislilo da tajna Stradivarijevih akustički savršenih violina leži u laku kojim su premazane, te kemijskoj formuli koju se nikako nije uspjelo otkriti iako se o njoj mnogo raspravljalo.

Suvremena istraživanja ipak su uspjela izolirati nekoliko faktora koji utječu na ljepotu zvuka njegovih violina. Među njima su debljina (zbog toga i vibracijske karakteristike) gornjih i stražnjih dašcica, stanje mikroskopskih pora unutar drva violine, i na kraju kemijsku formulu laka. Stradivarijev uspjeh vjerojatno je proizašao iz stručne optimizacije svih tih i drugih faktora u njegovom dizajnu.

Zlatno doba njegova stvaralaštva bilo je između 1700. i 1720. kada je napravio svoje najpoznatije violine, danas nazvane po njihovim vlasnicima: *Betts* (1704), *Alard* (1715) i *Messiah* (1716). Stradivari je imao jedanaestero djece, među kojima se dvoje sinova, Francesco (1671–1743) i Omobono (1679–1742), nastavilo baviti gradnjom violina. Oni su najvjerojatnije pomagali ocu, zajedno sa Carlom Bergonzijem, koji je izgleda uspio naslijediti bottegu i sve zalihe.

Stradivarijeve violine karakterizira punoća tona i brza reakcija instrumenta koju nakon njega nikad nije uspio nadmašiti. Pored violina Stradivari je izrađivao harfe, gitare, viole i violončela, ukupno oko 1100 instrumenata od kojih je do danas preživjelo 650. Rijetki primjerci koji se prodaju dostižu astronomske cijene, tako je violina *Lady Tennant* prodana u aprilu 2005. na aukciji u New Yorku za 2.5 miliona USD.

## Reference

## Vanjske veze

* *Antonio Stradivari* (`en`)
# Disk džokej

DJ na zabavi održanoj na Filmskom festivalu Sundance 2003.
**Disk-džokej** (engleski: *disk jockey*, skrać. *DJ* – **di-džej**) je izraz koji u najširem smislu označava osobu zaduženu da odabire i reproducira snimljenu muziku za publiku. Iako su osobe koje su se bavile tom djelatnošću postojale već ranije, odnosno od pronalaska gramofonskih ploča, sam izraz potječe od 1930-ih.

Postoji više vrsta disk-džokeja – radijski disk-džokeji, televizijski disk-džokeji (nekada poznati kao video-džokeji (vi-džej), te klupski disk-džokeji.

## Povezano

* Video-džokej (engleski: *video jockey*, skrać. *VJ* – vi-džej)

## Vanjske veze

* DJs na Projektu Open Directory
# Noćni klub

Scena iz noćnog kluba
**Noćni klub**, ili ponekad jednostavno **klub**, je naziv koji u najširem smislu predstavlja ugostiteljski objekt specijaliziran za pružanje zabavnih sadržaja. U užem smislu se pod time podrazumijevaju ugostiteljski objekti koji sadrže plesni podijum i u kome se izvodi muzika - bilo živa bilo snimljena - koja bi goste trebala potaknuti na ples; u takvim slučajevima se koriste izrazi **diskoteka** ili, jednostavno, **disko**. Noćni klubovi također ponekad mogu sadržavati pozornicu na kojoj se izvode kazališne predstave, plesne, cirkuske, mađioničarske i sl. točke.

S obzirom na različite sadržaje ili vrste gostiju kojima je klub namijenjen, postoji široki raspon vrsta noćnih klubova.

## Povezano

* Vodvilj
* Striptiz klub
# Revija

*Za ostale upotrebe, pogledajte Revija (razvrstavanje).*
**Revija** (francuski: *revue*), odnosno **smotra**, u svom najširem značenju opisuje javno predstavljanje i pokazivanje određenih ličnosti ili predmeta u komercijalne, zabavne ili propagandne svrhe. U svom užem smislu se pod time podrazumijeva oblik kazališne predstave koji se razvio u Francuskoj u 19. vijeku. On se obično sastojao od muzičkih i plesnih točaka, a i ponekad i kratkih humorističkih skečeva, među kojima je bilo malo ili nimalo poveznica u obliku zajedničkog zapleta ili teme. Revije su kao glavnu svrhu imale prikazati odnosno "paradirati" najuglednije, najpopularnije ili najatraktivnije izvođače i(li) autore koji su ugovorom ili na neki način bili vezani uz kazalište ili producentsku kuću. Takve predstave su zato bile izuzetno skupe i kao takve, namijenjene prvenstveno publici iz više klase. Kazališne revije su svoj vrhunac doživjele u prvim decenijama 20. vijeka, prije nego što su ih s pojavom zvučnog filma zamijenile filmske revije, a od 1950-ih i televizijske emisije sličnog tipa.

Vjerojatno najpoznatija revija u historiji je bila Ziegfeld Follies koja se od 1907. do 1931. redovno prikazivala na Broadwayu u produkciji Florenza Ziegfelda.

## Povezano

* Festival
# Eurovizija (mreža)

Ovaj znak i karakteristična melodija su godinama najavljivali direktan prenos značajnih međunarodnih događaja
**Evrovizija** je Savez nacionalnih televizija Evrope odnosno naziv za mrežu koju su osnovale nacionalne radiodifuzne organizacije (pretežno) evropskih država okupljene u Evropsku radiodifuznu uniju. Prvenstveno je osnovan radi organizovanja televizijskih prenosa međunarodno značajnih događaja. Tako su svi prenosi Novogodišnjeg koncerta iz Beča, takmičenja "Četiri skakaonice", međunarodnih fudbalskih utakmica počinjale špicom Evrovizije.
Organizovanje Evrovizije nema veze sa Evropskom unijom i počinje još 1950. godine. Trenutno članstvo obuhvata 52 stalna člana i 29 pridruženih članova unije.

Zemlje istočne Evrope su imale svoju paralelnu organizaciju pod imenom Intervizija.

Kada se kaže Evrovizija često se misli na najpoznatiji zajednički projekat, a to je Pesma Evrovizije.
# Simbol

Simboli religija
**Simbol** je objekat, slika ili neka druga prezentacija ideje, koncepta ili abstrakcije. Čest primjer simbola su simboli korišteni na mapama koji prikazuju mjesta od interesa, kao što su npr. ukršteni mačevi koji predstavljaju bojno polje. Drugim riječima simbol je sve ono što može stajati umjesto nečeg drugog i da ga tom prilikom prepoznatljivo reprezentuje.

## Historija

Po leksičkim definicijama simbol je znak po kojem se nešto prepoznaje ili naslućuje. Riječ je grčkog porijekla što znači baciti uporedo, zajedno, pa u tom smislu upoređivati, sjediniti se... Simbol je u staroj Grčkoj bila pločica sa osobenim znakovima koju je domaćin davao određenom gostu na rastanku ikoja se razbijla na dvoje da bi svako zadržao jedan dio po kome bi se mogli prepoznati. To je, dakle, znak po kojem prepoznajemo nešto što smo znali.

## Povezano

* Amblem
* Grb
* Logo

## Vanjske veze

* Univerzalni simboli
# Country

| Country |
| --- |
| Stilski korijeni | Folklorna glazba Sjeverne Amerike Gospel, Anglo-Celtic glazba |
| Kulturološki korijeni | Južna Amerika Posebno Appalachia, (Tennessee, Virginia, West Virginia i Kentucky |
| Tipični instrumenti | Gitara • Violina • Steel gutara • Dobro • Usna harmonika - Bas gitara • Violina • Bubnjevi • Mandolina - Bendžo |
| Derivirani pravci | Bluegrass, Dansband, Country rock, Southern rock |
| Podžanrovi |
| Bakersfield Sound • Bluegrass • Close harmony • Honky tonk • Jug band • Lubbock Sound • Nashville Sound • Neotraditional Country • Outlaw country • Red Dirt • Texas Country |
| *Fusion* žanrovi |
| Alternativni country • Country rock • Psychobilly • Rockabilly • Cowpunk • Country-rap • Country pop • Western Swing |

**Country muzika**, koja se još naziva i **country & western** glazba, je sjevernoamerički glazbeni žanr, koji je nastao početkom 20. stoljeća iz tradicionalnih elemenata narodne glazbe europskih doseljenika - osobito Iraca i Engleza. Korijene ima u folklornoj glazbi juga SAD-a, vrlo jednostavne forme mahom praćene samo gitarom i violinom.

S vremenom je pod utjecajem ostalih glazbenih žanrova (osobito bluesa) nastala današnja country glazba.
Prvi snimljeni vokal na gramofonskoj ploči u lipnju 1923. g. bio je od Fiddlinga Johna Carsona, autentičnog pjevača countryja i bluesa, koji je i najčešće sam sebe pratio s violinom i gitarom.

## Stilovi country glazbe

* Bluegrass
* Bakersfield Sound
* Cowboy Music
* Country Blues
* Country Folk
* Country Gospel
* Country pop
* Country Rock
* Honky Tonk
* Nashville Sound
* Neo tradicionalizam
* Outlaw
* Rockabilly
* Tex-Mex
* Urban Cowboy
* Western Swing

## Popularniji izvođači country glazbe

Među legende žanra sigurno spada Hank Williams, u novije vrijeme kombinacijom countryja i popa veliku pozornost privukla je Shania Twain.

Od izvođača na prostoru bivše Jugoslavije valja spomenuti Plavu travu zaborava.
# 872.

*Ovo je članak o godini 872.*

|  |  |
| --- | --- |
| Milenijum:
 | 1. milenijum
 |
| Vjekovi:
 | 8. vijek – **9. vijek** – 10. vijek
 |
| Decenija:
 |  840-e  850-e  860-e  – 870-e –  880-e  890-e  900-e  |
| Godine:
 | 869 870 871 – **872** – 873 874 875
 |

872.. po kalendarima
| Gregorijanski
 | 872.. (DCCCLXXII) |
| Ab urbe condita
 | 1625.
 |
| Islamski
 | 258–259.
 |
| Iranski
 | 250–251.
 |
| Hebrejski
 | 4632–4633.
 |
| Bizantski
 | 6380–6381.
 |
| Koptski
 | 588–589.
 |
| Hindu kalendari
 |
| • *Vikram Samvat* | 927–928.
 |
| • *Shaka Samvat* | 794–795.
 |
| • *Kali Yuga* | 3973–3974.
 |
| Kineski
 |
| • Kontinualno
 | 3508–3509.
 |
| • 60 godina
 | Yang Voda Zmaj (od kineske Ng.) |
| Holocenski kalendar
 | 10872.
 |
| p • r • u |
| Podrobnije: Kalendarska era |

Godina **872.** (**DCCCXLXXII**) bila je prijestupna godina koja počinje u utorak u julijanskom kalendaru.

## Događaji

* U Hafrsfjordu Harald Lijepokosi u pomorskoj bitci odnosi pobjedu nad svojim suparnicima i postaje prvi kralj Norveške.
* Gaskonja postaje nezavisno kraljevstvo pod Sanchom I Mitarrom.
* Louis II po drugi put okrunjen za svetog rimskog cara.
* U al-andaluškom (maursko-španskom) gradu Toledu etničke tenzije između *muwalladuna* (nedavno islamiziranih domorodaca i njihovh potomaka) i arapske elite dovode do ustanka protiv omejadske vlasti.
* Abasidski guverner Ahmad ibn Tulun u današnjem Kairu osniva prvu bolnicu u islamskom svijetu.
* 14. 12. – Ivan VIII nasljeđuje Hadrijana II kao 107. papa.

## Rođenja

* Abaoji, osnivač Kitanskog Carstva

## Smrti

* Fujiwara no Yoshifusa, japanski regent
* Papa Hadrijan II
* Ivar Bez Kostiju, vikinški poglavica

## Reference
# 950.

*Ovo je članak o godini 950.*

|  |  |
| --- | --- |
| Milenijum:
 | 1. milenijum
 |
| Vjekovi:
 | 9. vijek – **10. vijek** – 11. vijek
 |
| Decenija:
 |  920-e  930-e  940-e  – 950-e –  960-e  970-e  980-e  |
| Godine:
 | 947 948 949 – **950** – 951 952 953
 |

950.. po kalendarima
| Gregorijanski
 | 950.. (CML) |
| Ab urbe condita
 | 1703.
 |
| Islamski
 | 338–339.
 |
| Iranski
 | 328–329.
 |
| Hebrejski
 | 4710–4711.
 |
| Bizantski
 | 6458–6459.
 |
| Koptski
 | 666–667.
 |
| Hindu kalendari
 |
| • *Vikram Samvat* | 1005–1006.
 |
| • *Shaka Samvat* | 872–873.
 |
| • *Kali Yuga* | 4051–4052.
 |
| Kineski
 |
| • Kontinualno
 | 3586–3587.
 |
| • 60 godina
 | Yang Metal Pas (od kineske Ng.) |
| Holocenski kalendar
 | 10950.
 |
| p • r • u |
| Podrobnije: Kalendarska era |

Godina **950.** (**CML**) bila je redovna godina koja počinje u utorak u julijanskom kalendaru.

## Događaji

* Knez Boleslav I od Češke sklapa mirovni sporazum sa njemačkim kraljem Otonom I.
* Bizantsko-arapski ratovi: Sirijski emir Sayf al-Daula sa 30.000 ljudi napada bizantsku Anadoliju i tuče vojskovođu Bardasa Foku, ali pri povratku pada u zasjedu koju je priredio Leon Foka te trpi poraz i velike gubitke.
* U Carigradu izrađen Jošuin svitak, koji se danas čuva u Biblioteca Apostolica Vaticana u Rimu (približni datum).
* Na Pacifiku se počinje stvarati Tu'i Tonga Carstvo. (približni datum)
* U sjevernoj Kini srušena dinastija Kasniji Han (ili 951).

## Rođenja

* 12. 6. – Car Reizei od Japana (u. 1011)
* Erik Crveni, vikinški vođa (u. 1003)

## Smrti

* Hywel Dda ("Dobri") od Walesa
* Al-Farabi, islamski filozof (r. 870)

## Reference
# John Williams

*Za ostale upotrebe, pogledajte John Williams (razvrstavanje).*

| John Williams |
| --- |
|  |
| Lični podaci |
| Ime po rođenju | John Towner Williams |
| Drugo ime | Johnny Williams |
| Datum rođenja | 8. februara 1932.  (1932-02-08) New York |
| Zanimanje | skladatelj i dirigent |
| Muzički rad |
| Žanr | filmska muzika |

**John Towner Williams** (New York, 8. veljače 1932.) je jedan od najpoznatijih skladatelja filmske glazbe i soundtracka.

Godine 2006. je 45. put nominiran za Oscara, manje samo od Walta Disneya.

## Nagrade i nominacije

John Williams je osvojio nagradu Saturn u kategoriji najbolja glazba za sljedeće filmove:

* Zvjezdani ratovi, Epizoda 4: Nova nada (eng. *Star Wars*) (1977)
* Bliski susreti treće vrste (eng. *Close Encounters of the Third Kind*) (1977)
* Superman (eng. *Superman*) (1978)
* Indijana Jones i pljačkaši izgubljene arke (eng. *Raiders of the Lost Ark*) (1981)
* E. T. - izvanzemaljac (eng. *E.T. the Extra-Terrestrial*) (1982)
* Umjetna inteligencija (eng. *A.I.*) (2001)
* Zvjezdani ratovi, Epizoda 3: Osveta Sitha (eng. *Star Wars Episode III: Revenge of the Sith*) (2005)
# Ceremonija

| Ceremonija Caerimonia |
| --- |
| Smjena straže ispred Buckinghamske palačeSmjena straže ispred Buckinghamske palače |
|  |

**Ceremonija** (od latinskog: *caerimonia* = poštovanje, obred) je naziv za skup propisanih vanjskih oblika i postupaka kojima se daje blistavost i simbolička snaga pojedinim događajima ili radnjama, kao kod bogoslužja, ustoličenja, dodjele nagrada, ili vjenčanja, rođenja... ili drugim svečanim trenutcima. To je na kraju i dio imena te svečanosti – *Ceremonija vjenčanja* ali i sinonim za svečanost. Ceremonijom se naziva i pretjerano naglašena učtivost i uglađenost u komunikaciji, odnosno prenaglašeno nastojanje na poštivanju pravila pristojnosti.

## Karakteristike

U Liturgiji je ceremonija skup svih radnji (držanje, pokreti, geste) koje su iskreirale crkve za svoje obrede. Ceremonija se razlikuje od rituala, jer je to niz pojedinačnih radnji koje prate izgovorene riječi, dok je ritual cjelina. Ceremonije su vremenom iskreirane iz kojekavih razloga, ponekad su to bili čisto praktični razlozi, kao kod upotrebe posebnog vela kod ispijanja vina iz kaleža za euharistije, ili iz estetsko-psiholoških razloga, posebna odjeća, nakit, ili zbog simboličko-mističnih razloga, paljenje tamjana kao
simbola poštovanja i molitve.

Ponakad su to bili i praktičko-simbolički razlozi, jer su se svijeće palile i kao simbol Krista (koji je svijetlost svijeta) ali i zato da se nešto vidi u mraku crkve.

Još od ranokršćanstva postoje pisana pravila za liturgijske ceremonijale, na grčkom je to bio *Archieratikon* (ἀρχιερατικόν), a na latinskom *liber caeremoniarum* (ili *caeremoniale*).

Ceremonije postoje kod svih velikih organizacija; vojske, policije, akademija, škola, fakulteta, ali i kod porodičnih
okupljanja, ženidbe, sprovodi, krštenja... Čak i u međuodnosu između samo dvoje ljudi, od skidanja šešira, do ulaska u restoran.

Svi sisavci poznaju za neku vrst ceremonijalnog ponašanja.

## Reference

## Vanjske veze

* Cerimonia na portalu Enciclopedia Treccani (`it`)
# Arcangelo Corelli

Arcangelo Corelli
**Arcangelo Corelli** (Arkanđelo Koreli) rođen u Fusignano, 17. 2. 1653. – umro u Rimu, 8. 1. 1713, bio je značajan italijanski violinist I kompozitor barokne muzike.

Prvi uspjeh stekao je u Parizu sa 19 godina, i do tad je već stekao evropsku reputaciju. Iz Pariza, uputio se za Njemačku, u Bavarsku 1681, u službi princa; između 1680. do 1685. proveo je značajno vrijeme u kući prijatelja violinsta i skladatelja Cristiano Farinellija, za koga se smatra da je bio ujak proslavljenog kastrata Farinellija. 1685 bio je u Rimu, I bio je miljenik Pape.

Način sviranja koji je prenio učenicima kao što su Francesco Geminiani, i Pietro Locatelli, I mnogi drugi, bio je od vitalnog značaja za daljnji način sviranja violine Govori se da je Corelli za sve violinste-skladatelje 18. vijeka Italije bio ‘’ikona’’ u koju su gledali prilikom daljnjeg razvoja načina sviranja i skladanja.

Corelli je pokopan u Pantheon u Rimu.

Šest zbirki koncerata, sonata i malih djela za violinu, i druga djela se pripisuju Corelliju. Najzačajnija djela su ‘’XII Suonati a violino e violone o cimbalo (Rome, 1700)’’ i 12 končerta grosa, opus 6.
# Jean-Philippe Rameau

Jean-Philippe Rameau‎
**Jean-Philippe Rameau** (**Žan-Filip Ramo**) (Dijon, 25.9. 1683. – Pariz, 12.9. 1764.) je jedan od najzačajnih predstavnika francuskih kompozitora baroka. Zamjenio je Jean-Baptiste Lullya , kao dominantna ličnost francuske opere.

Ramoov otac je bio orguljaš katedrale u Dijonu i svog sina učio sviranju klavijatura (čembalo) od najranije dobi. Pohađao je jezuitsku školu. Međutim pre nego što je Rameau zaključio da je muzika njegovo polje rada, prvobitno se interesovao za učenje prava. Mnogo mladih dana proveo je u Italiji gdje je učio muziku i u Parizu, i za neko vrijeme poslije oca bio je orguljaš katedrale u Clermontu počevši od 1702. Godine 1706. bio je orguljaš jezuitske škole. 1709 vratio se u Dijon kao orguljaš u Notre Dame, orguljašku karijeru nastavio je u Lyonu 1713, a 1715. vratio se u Clermont. 1722. bio je u Parizu da objavi *Traité de l'harmonie*, čija objava mu je donijela veliku pozornost. Dotada bio je kao kompozitor poznat samo po skladabama za čembalo i kantatama, iako je pisao i crkvenu muziku.

Posle smrti François Couperina 1733 , bio je vodeći francuski kompozitor. Od tad prvenstveno se posvetio skladanju opera, od kojih je prva bila *Hippolyte et Aricie*, čime se stavio slavom u nasljedništvo Lully-a. Potom je napisao operu-balet *Les Indes galantes* (*Galantna Indija*)

Rameau je imao razne pokrovitelje, posebno finansijera La Pouplinière. Kretao se intelektualnim krugovima. 1745. postavljen je za kraljevskog orkestralnog kompozitora, stoga sljedeća neka djela su mu imala premijeru u kraljevskom teatru. Potom su slijediila djela La princesse de Navarre i komedija Platée (Plateja). Rameau se mnogo upuštao u teoriju muzike i tu se ‘’trošio’’.

Kad je umro 1764, bio je naširoko poštovan I cenjen, iako je glasio za ‘’povučenu’’ osobu.

## Audio

Knjiga skladbi za čembalo – Les Sauvages – midi

## Vanjske veze

* Stranice posvećene Rameau
* MIDI skladbe Rameau-a
* Дискография Arhivirano 2007-02-19 na Wayback Machine-u
# François Couperin

François Couperin
**François Couperin** (Fransoa Kupren), rođen je u Parizu, 10.11.1668 – umro u Parizu 12.9.1733) bio je ugledan francuski barokni kompozitor, orguljaš I čembalist. Poznat je kao "Couperin le Grand" (Veliki Kupren), kako bi se razlikovao od ostalih članova muzički nadarene obitelji Couprain.

Kuprena je podučavao njegov otac Charles Couperin i Jacques Thomelin. 1685 postaje orguljaš crkve Saint-Gervais u Parizu, posao koji će kasnije prepustiti ostalim članovima svoje obitelji. 1693 Kupren je naslijedio svog učitelja Thomelina kao orguljaš kraljevske kapele (Chapelle Royale), sa titulom ‘’organiste du Roi’’, postavljen od strane kralja Luj XIV.

1717 – Kupren dobiva priznanje orguljaša i kompozitora na dvoru u zvanju ‘’ordinaire de la musique de la chambre du Roi’’. Držao je sa prijateljima, koncerte vikendom, obično nedjeljom, za kralja.

Na Couprain-a jako je uticao Arcangelo Corelli čiju trio-sonatu je predstavio u Francuskoj, objavom 1726 ‘’ Les Nations’’, zbirku od 4 svite…itd.

Njegova najpoznatija knjiga je ‘’L'Art de toucher le clavecin’’, objavljena 1716. Ova I druge knjige jako su uticale na Johan Sebastijan Bah – a, kao I na druge skladatelje, Johannes Brahms –a,…I dr.

## Audiotorijum

* Skladbe za čembalo - MIDI